Starcodes Academy IS

Nærðu sálina í desember - opin hádegishugleiðsla á Zoom
2023-12-08 12:00 - 12:30 UTC | Veraldarvefurinn
Á aðventunni bjóðum við þér upp á slakandi og nærandi stund fyrir sálina, til að minnka streitu og njóta betur alls þess sem desembermánuður hefur upp á að bjóða. Við skulum ekki gleyma okkur í jólastressinu, heldur muna að gæta að orkunni okkar og þeirri staðreynd að við megum velja að eiga rólegan og notalegan desember.
Hugleiðslan er um 20-30 mínútur að lengd og hefst stundvíslega á Zoom kl. 12:00.
Það eina sem þú þarft að gera til að vera með er að skrá þig á póstlistann á heimasíðunni okkar fyrir kl. 11:15 þann 8. desember og við sendum þér tengil fyrir fund.

Opið hús hjá Orkusteinum
2023-12-07 16:00 - 17:30, 2023-12-02 12:00 - 14:00, 2023-11-16 16:00 - 17:30, 2023-11-02 16:00 - 17:30, 2023-10-19 16:00 - 17:30, 2023-10-05 16:00 - 17:30 | Starcodes skólinn, Krókháls 5A, 2. hæð til vinstri, Reykjavík, 110
Orkusteinar er lítil verslun sem við rekum frá bækistöðvum okkar í Kópavogi. Orkusteinar eru hluti Starcodes skólans og bjóðum við upp á gott úrval af kristöllum og leiðsagnarspilum ásamt öðrum vörum tengdum andlegri iðkun, svo sem bækur, kertastjaka, skart og fleira. Við byggjum á nær tveggja áratuga reynslu okkar af að vinna með bæði kristalla og leiðsagnarspil. Alma byrjaði að flytja inn kristalla og leiðsagnarspil fyrir um 15 árum með móður sinni í tengslum við kristalla- og spilanámskeið. Við byggjum því á góðum grunni þegar kemur að því að aðstoða þig við að finna vörur sem henta þér eða þeim sem þeim sem þér þykir vænt um.
Á samfélagsmiðlum Orkusteina á Facebook og Instagram er að finna upplýsingar um hluta af okkar vöruúrvali, myndir af kristöllum og virkni þeirra ásamt myndum af hluta þeirra spila sem til eru. Við gerum okkar besta til að bjóða upp á nýjar útgáfur spila sem og breitt úrval af stokkum sem eiga alltaf við en hafa ólíka orku og myndir. Þú getur fundir okkurundir @orkusteinar á bæði Facebook og Instagram!
Við aðstoðum við val á vörum og deilum spilalögnum og upplýsingum um þá kristalla sem við höfum skrifað um á íslensku. Einnig höfum við tekið saman kristalla byggða á ákveðnum þemum, til dæmis til að styðja við betri svefn, auka einbeitingu, dýpka hugleiðslu og fleira.

Leiðsagnarspil og ég
2023-12-06 12:20 - 13:05 | Veraldarvefurinn
Við höfum í langan tíma notað leiðsagnarspil mikið í okkar daglega lífi til að leita svara og leiðsagnar með hinar ýmsu hliðar lífsins. Leiðsagnarspil geta m.a. hjálpað okkur við að fá dýpri sýn í ákveðin viðfangsefni, staðfest það sem við vitum innst inni nú þegar og veitt okkur ný sjónarhorn á lífið.
Á þessu námskeiði förum við yfir grunnatriði í notkun leiðsagnarspila svo þau nýtist þér sem best.
Við hittumst á Zoom miðvikudaginn 6. desember í hádeginu, strax að loknu miðvikudagsspjalli okkar.
Námskeiðið er frítt en nauðsynlegt er að skrá sig, sjá hlekk hér að neðan. Að skráningu lokinni færðu senda hlekk í pósti.

Miðvikudagsspjallið
2023-12-06 12:00 - 12:15 | Facebooksíða Starcodesskólans
Á hverjum miðvikudegi tökum við fyrir eitt viðfangsefni tengt andlegum málum í sinni víðustu mynd og ræðum í beinni útsendingu á Facebook. Hægt er að senda okkur spurningar á meðan á spjallinu stendur og við gerum okkar besta til að svara þeim.
Þú getur einnig tekið þátt í að velja viðfangsefni dagsins með því að taka þátt í könnun á Facebook eða Instagram síðum Starcodes skólans sem birt er á hverjum þriðjudegi. Þú getur einnig sent okkur beiðni um ákveðið viðfangsefni sem þig langar að heyra meira um.

Samvera á Hjartaakrinum
2023-12-05 17:30 - 18:30, 2023-11-21 17:30 - 18:30, 2023-11-07 17:30 - 18:30, 2023-10-24 17:30 - 18:30, 2023-10-03 17:30 - 18:30, 2023-09-19 17:30 - 18:30, 2023-09-05 17:30 - 18:30, 2023-08-22 17:30 - 18:30 and 1 more date | Veraldarvefurinn
Samvera í Hjartakrinum er lifandi fundur sem fram fer á Facebookhóp samfélagsins. Í samveru Hjartaakrinum ræða leiðsögukonur Hjartaakursins meðal annars viðfangsefni mánaðarins og svara spurningum þátttakenda varðandi það ásamt ýmsu fleiru. Viðburðir Hjartaakursins eru einungis opnir áskrifendum. Þú getur slegist í hópinn með því að smella á tengilinn hér fyrir neðan og skrá þig!

Nærðu sálina í desember - opin hádegishugleiðsla á Zoom
2023-12-01 12:00 - 12:30 | Veraldarvefurinn
Í upphafi aðventunnar bjóðum við þér upp á slakandi og nærandi stund fyrir sálina, til að minnka streitu og njóta betur alls þess sem desembermánuður hefur upp á að bjóða. Við skulum ekki gleyma okkur í jólastressinu, heldur muna að gæta að orkunni okkar og þeirri staðreynd að við megum velja að eiga rólegan og notalegan desember.
Hugleiðslan er um 20-30 mínútur að lengd og hefst stundvíslega á Zoom kl. 12:00.
Það eina sem þú þarft að gera til að vera með er að skrá þig á póstlistann á heimasíðunni okkar fyrir kl. 11:15 þann 1. desember og við sendum þér tengil fyrir fund.

Tunglið og ég - vefnámskeið á Zoom!
2023-11-29 17:30 - 19:00 | Veraldarvefurinn
Mannkynið hefur lengi tengt við tunglið og áhrif þess á daglegt líf en í gegnum aldirnar hafa tengsl okkar við tunglið og náttúruna minnkað. Á þessu námskeiði munum við skoða hvernig við getum tengst tunglinu og hringrás þess betur enda hefur tunglið margvísleg áhrif á okkur og allt í kringum okkur.
Á námskeiðinu munum við fjalla um tunglfasana og hvernig við getum nýtt hvern og einn þeirra sem best. Auk þess ræðum við um hvernig tunglmerkið okkar (staða tungls við fæðingu) birtist í daglega lífinu, hvernig mismunandi staða tunglsins í hringnum getur haft áhrif á okkur og hvernig við getum fylgst með okkur sjálfum í gegnum merkin og frumefnin. Við fjöllum einnig um tæki og tól sem gott er að hafa til að vinna með tunglinu og hringrás þess.
Hægt er að kaupa aðgang á vefnámskeiðinu hér.

Þín persónulega umbreyting - staðlota
2023-11-22 09:30 - 2023-11-23 16:30 | Starcodes skólinn, Krókháls 5A, 2. hæð til vinstri, Reykjavík, 110
Staðlota 4 á námskeiðinu Þín persónulega umbreyting, þar sem þátttakendur eru leiddir inn í ferðalag djúprar sjálfskoðunar.
Langar þig að vita meira? Þú getur lesið meira um námskeiðið á vefsíðunni hér fyrir neðan.

Þín persónulega umbreyting - Zoom fundur
2023-11-15 17:30 - 18:30, 2023-10-18 17:30 - 18:30 | Veraldarvefurinn
Fundur með þátttakendum í námskeiðinu Þín persónulega umbreyting þar sem við komum saman til að bera saman bækur okkar og njóta samverunnar. Viðburðir námskeiðsins eru einungis fyrir skráða þátttakendur. Fyrir áhugasöm er hægt að skoða efni námskeiðsins með því að smella á tengilinn hér fyrir neðan.

Engla Reiki 1 & 2
2023-11-10 18:00 - 2023-11-12 16:30 | Starcodes skólinn, Krókháls 5A, 2. hæð til vinstri, Reykjavík, 110
Á þessari vinnustofu eru kennd fyrstu tvö stig Engla Reiki heilunar. Engla Reiki er dásamlega mjúk en kröftug heilunaraðferð sem við getum notað dags daglega fyrir okkur sjálf, fjölskyldu, vini og dýrin okkar, sem og boðið viðskiptavinum. Skráningarfrestur á námskeiðið er til 8. nóvember.
Nánari upplýsingar um námskeiðið og skráningu má finna undir tenglinum hér fyrir neðan.

Kynningarfundur um Hjarta Skotlands - upplifunarferð fyrir líkama og sál
2023-11-08 18:00 - 19:00 | Veraldarvefurinn
Á þessum kynningarfundi förum við yfir helstu upplýsingar varðandi ferðina Hjarta Skotlands sem farin verður í skosku Hálöndin 4. – 11. júní 2024.
Tilgangur ferðarinnar er að tengja við náttúru svæðisins, náttúruverur og njóta þeirrar orku sem Skotland hefur upp á að bjóða. Um leið nærum við okkur og njótum, skoðum okkur sjálf og tengingar okkar við þetta einstaka land. Við munum dvelja í Hálöndunum og heimsækja mismunandi staði, fjöll, firði, dali, heiðar og vötn.
Alma og Hrabbý hafa lengi fundið sterka tengingu við skosku Hálöndin og njóta þess innilega að heimsækja þau. Þær hafa upplifað mörg líf í Hálöndunum og finnst þær komnar heim þegar þangað er komið. Þær stöllur ákváðu að bjóða öðrum að skoða sínar tengingar við landið og njóta þess að heimsækja þá staði sem helst hafa kallað á þær í fyrri ferðum.
Hægt er að lesa meira um ferðina undir tenglinum hér fyrir neðan.
Fundurinn verður í beinni útsendingu á Facebooksíðu Starcodes skólans á Íslandi
www.facebook.com/starcodesisl

Engla Reiki 1 & 2 á Sauðárkróki
2023-10-13 18:00 - 2023-10-15 16:30 | Tilkynnt síðar
Á þessari vinnustofu eru kennd fyrstu tvö stig Engla Reiki heilunar. Engla Reiki er dásamlega mjúk en kröftug heilunaraðferð sem við getum notað dags daglega fyrir okkur sjálf, fjölskyldu, vini og dýrin okkar, sem og boðið viðskiptavinum.
Námskeiðið verður haldið á Sauðárkróki. Skráningarfrestur á námskeiðið er til 2. október.
Nánari upplýsingar um námskeiðið og skráningu má finna undir tenglinum hér fyrir neðan.

Heimsljósamessan í Lágafellsskóla
2023-09-17 11:00 - 17:00, 2023-09-16 11:00 - 17:00 | Lágafellsskóli, Lækjarhlíð 1, Mosfellsbær, 270, Iceland
Dagana 16. – 17. september tekur Starcodes Acadcemy þátt í Heimsljósamessunni í Mosfellsbæ. Þar kynnum við starfsemi skólans og verðum með varning úr Orkusteinum til sölu. Við hlökkum til að sjá ykkur sem allra flest! Hægt er að lesa meira um Heimsljósamessuna og skoða dagskrána með því að smella á hlekkinn hér fyrir neðan.
(Hér fyrir neðan er texti af síðu Heimsljósmessunnar)
Heimsljósmessan er haldin ár hvert í september og hefur verið hýst í Lágafellsskóla í Mosfellsbæ.
Mannræktarfélag Íslands heldur utan um alla framkvæmd hátíðarinnar. Öllum er heimilt að vera með og taka þátt.
Heimsljósmessan er fræðandi samvera um heilsu bæði andleg sem líkamleg. Hún byrjar á föstudagskvöldi með heilunarguðþjónustu og svo er full dagskrá laugardag og sunnudag. Heimsljósmessan er alltaf þriðju helgina í september, fer fram í Lágafellsskóla í Mosfellsbæ og hefur verið haldin síðan 2010. Aðgangseyrir er einungis greiddur við innganginn og gildir miðinn fyrir báða dagana. Verði hefur verið stillt í hóf og er nú 1500 kr fyrir báða daga.
Mannræktarfélag Íslands er framkvæmdaraðili messunnar. Öllum er velkomið að taka þátt.
Á Heimsljósmessunni er að finna:

Hollustuveitingastað með hádegismat, kaffi og kökum yfir daginn.
Fjölmarga fyrirlestra
Meðferðir: stuttir prufutímar í allskyns meðferðum, breytilegt ár frá ári. Ekkert gjald er greitt fyrir þær en meðferðaraðilar þiggja frjáls framlög. Meðal annars er spilaspá, heilun, höfuðbeina og spjald svo og Bowen.
Hugleiðsluherbergi með mismunandi hugleiðslu alla helgina.
Markaðstorg: sala og kynningar á listum, námskeiðum, mat og ýmsu sem tengist mannrækt og heilsu.
Hóptíma svo sem skyggnilýsingar, trommuferðir og dans.

Engla Reiki 3 & 4
2023-08-24 09:30 - 2023-08-26 17:30 | Safnaðarheimili Fríkirkjunnar í Hafnarfirði, Linnetstígur 6, Hafnarfjörður, Iceland
Á þessari vinnustofu eru kennd seinni tvö stig Engla Reiki heilunar. Engla Reiki er dásamlega mjúk en kröftug heilunaraðferð sem við getum notað dags daglega fyrir okkur sjálf, fjölskyldu, vini og dýrin okkar, sem og boðið viðskiptavinum. Þessi vinnustofa gefur réttindi til kennslu á Engla Reiki og ljúka þátttakendur námskeiðinu sem Engla Reiki meistarar. Skráningarfrestur á námskeiðið er til 20. ágúst.
Nánari upplýsingar um námskeiðið má finna undir tenglinum hér fyrir neðan.

Síðasti séns til að sækja um námskeiðið Þín persónulega umbreyting
2023-08-08 | Veraldarvefurinn
Á 9 mánaða námskeiðinu ÞÍN PERSÓNULEGA UMBREYTING eru þátttakendur leiddir í ferðalag sjálfskoðunar þar sem m.a. er spurt:

Hver er ég?
Hverjir eru draumar mínir í lífinu og á hvaða hátt er ég að vinna að því að láta þá rætast?
Hvað er helst að hindra mig í að lifa því lífi sem mig langar að lifa? Er ég að standa í vegi fyrir sjálfri mér á einhvern hátt?
Hvernig get ég lágmarkað þessar hindranir eða hreinlega rutt þeim úr vegi?
Hvernig get ég æft mig í að setja bæði sjálfri mér og öðrum heilbrigð mörk?
Hvað get ég gert til að vera besta útgáfan af sjálfri mér og lifa í sátt og samlyndi við allt sem er?

Öllu efni námskeiðsins, hugleiðslum, fræðslu o.s.frv. var miðlað af Hrabbý og Ölmu undir leiðsögn Metatron erkiengils sem hefur yfirumsjón með prógramminu. Námskeiðið er því einstakt í sinni röð og aðeins í boði á Íslandi enn sem komið er.
Umsóknarfrestur rennur út á miðnætti þann 8. ágúst 2023. Hægt er að lesa nánar um námskeiðið og sækja um hér.
